Viviane Andereggen

D **Viviane Andereggen** (* 1985 z Züri) isch e Schwyzer Filmreschiseeri.

## Lääbe
D Viviane Andereggen isch z Ungarn un in dr Schwyz ufgwage. Vu 2007 bis 2010 het si Poschtinduschtriäll Desiin an dr Hoochschuel fir Gstaltig un Chunscht z Baasel un Meediewisseschaft un Etnology an dr Uniwersiteet Baasel studiert. Näb irem Stuudium het si as freii Fotograafi un Videochinschteri an verschiidene dytschsproochige Teater gschafft.

Vu 2010 bis 2012 het si Film un Filmreschy u.&nbsp;a. bim Wim Wenders un em Pepe Danquart studiert. In dr Zyt vu irem Reschystuudium an dr Hamburg Media School sin verschiideni Chuurzfilm un ire eerscht lange Spiilfilm *Simon sagt auf Wiedersehen zu seiner Vorhaut* entstande. Mit em Film het si dr Dytsch Reschybryys Metropolis gwunne.

Fir ire viert Film *Rufmord* mit dr Rosalie Thomass in dr Hauptroll het si im Joor 2018 dr Bernd Burgemeister Fäärnseebryys, dr Hauptbryys vu dr Jury un dr Publikumsbryys bim Dytsche FäärnseeKrimi-Feschtiwäl gwunne un au dr Hamburger Krimibryys. D Rosalie Thomass het dr Günter-Rohrbach-Filmbryys fir iri Hauptroll in *Rufmord* gwunne.

D Netfilx-Seerie *Kleo*, wu d Viviane Andereggen as Lead Director inszeniert het, het verschiideni renommierti dytschi Filmbryys gwunne un isch anne 2023 fir dr Critics’ Choice Television Award in dr Kategory «Best Foreign Language Series» nominiert woore. Dr US-amerikaanisch Autor Stephen King het iber d Seerie uf Twitter gschriibe: "What a breath of fresh air! Suspenseful and also very funny”.

Syt em Spootjoor 2022 isch d Andereggen Mitgliid vu dr Dytsche Filmakademy. Si läbt z Berlin.

## Uuszaichnige
* 2015: Publikumsbryys «Beschte Chuurzfilm» vum Studio Hamburg Noowugsbryys fir *Schuld um Schuld*
* 2015: «Best international short fiction film» bim Monterrey International Film Festival z Mexiko fir *Schuld um Schuld*
* 2015: Wyssi Venus in dr Kategory «Beschti Hauptrole» bim Filmfescht Badalona Film Festival z Barcelona fir *Schuld um Schuld*
* 2016: Dytsche Reschybryys Metropolis in dr Kategory «Beschti Reschy Noowugs» fir *Simon sagt auf Wiedersehen zu seiner Vorhaut*
* 2018: Bernd Burgemeister Fäärnseebryys fir *Rufmord*
* 2019: Nominierig as beschte Fäärnseefilm un in dr Kategory «Beschti Reschy» bim Dytsche Fäärnseebryys fir *Rufmord*
* 2019: Nominierig as beschte Film im Wettbewäärb Fikzioon vum Grimme-Bryys fir *Rufmord*
* 2019: Hauptbryys vu dr Jury un Publikumsbryys bim bim Dytsche FäärnseeKrimi-Feschtiwäl fir *Rufmord*
* 2019: Hamburger Krimibryys fir *Rufmord*
* 2023: Grimme-Bryys fir *Kleo*
* 2023: Nominierig in dr Kategory «Best Foreign Language Series» bim 28th Critics’ Choice Television Award fir *Kleo*

## Filmografy
* 2012: *Gross statt Klein* (Chuurzfilm)
* 2013: *Für Lotte* (Chuurzfilm)
* 2013: *Habib und der Hund* (Chuurzfilm)
* 2014: *Schuld um Schuld* (Chuurzfilm)
* 2015: *Simon sagt auf Wiedersehen zu seiner Vorhaut*
* 2015: *Hattinger und der Nebel*
* 2017: *Kein Herz für Inder*
* 2018: *Rufmord*
* 2019: *Die drei !!!*
* 2020: *Tatort: Züri brännt* (Fäärnseeraie)
* 2021: *Tatort: Schoggiläbe* (Fäärnseeraie)
* 2022: *Kleo* (Netflix-Seerie, 1. Stapfle mit acht Episoode)
* 2024: *Kleo* (Netflix-Seerie, 2. Stapfle mit sechs Episoode)
* 2025: *Tatort: Im Wahn* (Fäärnseeraie)

## Weblink

* 
* 
* 
* Agäntuurbrofiil vu dr Viviane Andereggen

## Fueßnote